পক্ষান্তরে এই পাঁচ সিটির কোনোটিতেই জয় না পাওয়ায় বেশ উদ্বিগ্ন ক্ষমতার প্রধান প্রতিদ্বন্দ্বী বিএনপি। বিশেষ করে বড় ভোটের ব্যবধানে পরাজিত হওয়ায় জাতীয় নির্বাচনেও দলের অবস্থান নিয়ে শঙ্কিত দলের নেতারা। এমনকি এসব নির্বাচনে ভোটের পরিবেশ ও অনিয়ম নিয়ে জাতীয় ও আন্তর্জাতিক মহলে বড় ধরনের কোনো অভিযোগ প্রতিষ্ঠিত করতে না পারায় জাতীয় নির্বাচনে অংশগ্রহণের ব্যাপারেও আর কোনো প্রশ্ন উত্থাপিত করতে পারবে না বিএনপি। ফলে অংশগ্রহণমূলক নির্বাচন প্রশ্নেও পিছিয়ে পড়ল দলটি।